हटिया डैम से 22 तक नहीं होगी पानी की राशनिंग
हटियाडैम से 22 मार्च तक पानी की राशनिंग नहीं होगी। डैम से जुड़े क्षेत्रों में रोज जलापूर्ति होगी। लेकिन, लटमा स्थित जलागार में मरम्मत कार्य के कारण कुछ कम पानी मिलेगा। लटमा में दो जलागार हैं और प्रत्येक की क्षमता साढ़े आठ लाख गैलन पानी की है। एक जलागार की मरम्मत का काम शुरू हो गया, जो 11 मार्च तक चलेगा। इसके बाद दूसरे जलागार की मरम्मत होगी। मरम्मत के दौरान एक ही जलागार से जलापूर्ति होगी। इस दौरान लोगों को पानी की किल्लत ने झेलनी पड़े, इसे देखते हुए अभी राशनिंग बंद करने का फैसला लिया गया है। वहीं, जलापूर्ति की नई समयसारिणी भी तय की गई है।
इधर, लटमा जलागार से निकलने वाली चार-चार इंच की दो पाइपलाइन में एक सीआईटी आैर एक सिठियो की ओर जाती है। चूंकि एक ही लाइन से जलापूर्ति की जा रही है, इसलिए 22 मार्च तक सीटीअाई कॉलाेनी और सिठियो इलाके में जलापूर्ति बंद रहेगी। इन दोनों क्षेत्रों में होने वाली पानी की समस्या के मुद्दे पर एचईसी प्रबंधन ने नगर निगम से बात की है। गहन विचार-विमर्श के बाद निगम प्रशासन ने दोनों क्षेत्रों में टैंकर से पानी पहुंचाने का आश्वासन दिया है। होली के मौके पर लोगों को पर्याप्त पानी मिलेगा।
^एक-एक कर दोनों जलागारों में मेंटेनेंस वर्क किया जाएगा। इस दौरान एक जलागार से आपूर्ति जारी रहेगी। इसकी वजह से पानी थोड़ा कम मिलेगा। लोगों को परेशानी हो इसलिए 22 तक राशनिंग बंद रहेगी। वहीं, सीटीआई सिठियो इलाके में टैंकर से से पानी पहुंचाने पर एचईसी नगर निगम में सहमति बनी है। -शशिशेखर, ईई हटिया
होमगार्ड इलाका सुबह7 बजे से 12 बजे के बीच
शर्मा रोड, डैम साइड, सेक्टर-4, हॉस्पिटल लेन शामछह बजे से रात नौ बजे तक
एचईसी टाउनशिप सुबह3 बजे से शाम 6 बजे के बीच
फैक्ट्री लेन सुबह8 बजे से 10 बजे तक
नई व्यवस्था
hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva